న్యూఢిల్లీ : వస్తు, సేవల పన్ను (జీఎస్టీ)తో పారదర్శకత వస్తుందని, అదేవిధంగా నల్లధనాన్ని నిర్మూలించేందుకు జీఎస్టీ దోహదపడుతుందని కేంద్ర రోడ్డు రవాణా మంత్రి నితిన్ గడ్కరీ తెలిపారు. అంతేకాకుండా కేంద్ర, రాష్ట్ర ప్రభుత్వాల ఆదాయం కూడా పెరుగుతుందన్నారు. న్యూఢిల్లీలో జరిగిన ఓ కార్యక్రమంలో ఆయన మాట్లాడుతూ జీఎస్టీ వల్ల దేశ ఆర్థిక వ్యవస్థకు మేలు జరుగుతుందన్నారు. నల్లధన ప్రవాహానికి అడ్డుకట్ట పడుతుందన్నారు. ఈ విధానం అమల్లోకి వచ్చిన తర్వాత 17 పన్నులు, 22 ఇతర సుంకాలు రద్దవుతాయని తెలిపారు. జీఎస్టీ అమలు ప్రారంభంలో బాలారిష్టాలు ఉంటాయన్నారు. సమస్యలను పరిష్కరించేందుకు తాము సిద్ధమేనని తెలిపారు. అమెరికా అధ్యక్షుడు డొనాల్డ్ ట్రంప్ సైతం జీఎస్టీని మెచ్చుకున్నారని చెప్పారు. జీఎస్టీ అమలు కోసం ఆత్రుతపడుతున్నారన్న ఆరోపణల్లో వాస్తవం లేదన్నారు. ఈ ప్రక్రియ చాలా కాలం క్రితమే ప్రారంభమైందని, దీనిలో కాంగ్రెస్ ప్రభుత్వాలు కూడా భాగస్వాములేనని తెలిపారు. జీఎస్టీ అమల్లోకి వచ్చిన తర్వాత అనేక పన్నులు రద్దవుతాయని, అధికారుల రాజ్యం, తనిఖీల రాజ్యం కనుమరుగవుతాయని పేర్కొన్నారు. దిగువ మధ్య తరగతి ప్రజలపై ప్యాక్డ్ ఫుడ్ ప్రొడక్ట్స్ విషయంలో ప్రభావం పడదన్నారు. తాము ప్రజల మేలు కోసం పని చేస్తున్నామని, కొన్ని కఠిన నిర్ణయాలు తీసుకోవలసి ఉంటుందని చెప్పారు. అయితే ప్రజలు ఇబ్బందులు పడరని తాను చెప్పడం లేదని, రెండు, మూడు నెలల్లో పరిస్థితులు మెరుగుపడతాయని భరోసా ఇచ్చారు.
newdhilly : vastu, sevala pannu (gst)thoo paaradarsakata vastundani, adevidhamgaa nalladhanaanni nirmoolinchenduku gst dohadapadutundani kendra roddu rawana mantri nitin gadkari telipaaru. antekakunda kendra, rashtra prabhutvaala aadaayam kuudaa perugutundannaaru. newdhilleelo jarigina oo kaaryakramamlo aayana maatlaadutuu gst valla desha aardhika vyavasthaku melu jarugutundannaru. nalladhana pravaahaaniki addukatta padutundannaru. ee vidhaanam amalloki vachina tarvaata 17 pannulu, 22 itara sunkaalu raddavutaayani telipaaru. gst amalu praarambhamlo balarishtalu untaayannaaru. samasyalanu parishkarinchenduku taamu siddhamenani telipaaru. america adhyakshudu donald trump saitam gstne mechukunnarani cheppaaru. gst amalu kosam aatrutapadutunnaaranna aaropanallo vaastavam ledannaru. ee prakriya chala kaalam kritame praarambhamaindani, deenilo congress prabhutvaalu kuudaa bhagaswamulenani telipaaru. gst amalloki vachina tarvaata aneka pannulu raddavutaayani, adhikaarula rajyam, tanikheela rajyam kanumarugavutaayani perkonnaru. diguva madhya taragati prajalapai packed fud products vishayamlo prabhaavam padadannaru. taamu prajala melu kosam pani chestunnamani, konni kathina nirnayaalu teesukovalasi untundani cheppaaru. ayithe prajalu ibbandulu padarani taanu cheppadam ledani, rendu, moodu nelallo paristhitulu merugupadataayani bharosa icharu.